**Jocul de-a viața**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viața-i un joc cu reguli complicate,

Care se schimbă când le-ai învățat,

Din tinerețe până-n senectute

Tot timpul ai ceva de reproșat

Destinului, sau poate întâmplării,

Ce te-a adus așa cum n-ai dorit,

Căci jocul vieții n-are nici fruntarii

Nici un arbitru pentru mituit.

Pierzi doar pe mâna ta, dar și câștigi

Experiență mult prea prețioasă

În jocul vieții poți ca să te ”frigi”

Sau să nu ai defel nici o angoasă.

De-aceea omule trăiește-ți viața

Ca pe un joc mereu câștigător,

Resentimentele, dar și povața,

Le folosește ca să fii învingător!